Gesonde Huwelik - Gesonde Seks Blog
Blog posts tagged in Gesonde Huwelik
4 Maande Multiple Man Orgasme Kursus Featured
WhatsApp kursus spesifiek ontwikkel vir die MANNE wat sukkel met PREMATURE EJAKULASIE.
Een van die grootste probleme wat ‘n paartjie in hulle slaapkamer beleef, is dat dit te vinnig verby is. Die gemiddelde man neem enige tyd tussen 3 tot 5 minute van stimulasie voordat hy sy orgasme bereik, waar die gemiddelde vrou enige tyd vanaf 15 tot 25 minute kan neem voordat sy klimaks bereik.
Hierdie sou nie ‘n probleem gewees het indien die man nog vir sy vrou kon aandag gee nadat hy klaar sy orgasme bereik het nie, maar ons almal weet wanneer ‘n man klaar is, is dit KLAAR.
Hierdie veroorsaak ‘n baie ongesonde patroon waar die man minderwaardig oor homself begin voel as ‘n lover en sy vrou met die afleiding laat, dat sy net nie dieselfde plesier van seks kan geniet as haar man nie. Hierdie lei haar om OF haar orgasmes te fake OF om heeltemal op te gee op hulle.
Mans het al baie dinge probeer om langer uit te hou in die bed, soos om aan skoonma se kuier te dink, voor die tyd te masturbeer of selfs om produkte te gebruik wat die gevoel van die penis verdoof.
HIERDIE TEGNIEKE WERK NIE!
Oor die jare as seks-terapeut het ek geleer wát werk en wát werk nie en is ek baie opgewonde om al hierdie kennis in ‘n 4 maande aanlyn-kursus te sit, wat nie net die man gaan leer hoe om langer uit te hou tydens seks nie, maar hom leer hoe om ook sy eie multiple orgasmes te geniet.
Hierdie ekstra uithou vermoë gaan nie net die man se ego versterk nie, maar ook sy vrou die kans gee om nader aan haar eie seksuele plesier te kom SAAM MET HAAR MAN.
Alhoewel hierdie ‘n 4 maande kursus is, kan jy enige tyd kanselleer wanneer jy wil. Jy kan ook die kursus kombineer met hier en daar berading sessies as jy wel in Pretoria area woon.
Indien jy my elke week sou kom sien vir berading sou dit jou R2000 per maand beloop het, maar om op te teken tot hierdie “Multiple Man Orgasme kursus”, kos dit jou ‘n skrale R500 per maand.
Daar is plek vir slegs 10 mans in hierdie kursus.
Hierdie 4 Maande aanlyn kursus begin 1 Augustus en die sluitingsdatum om in te skryf is 25 Julie.
Gaan van ‘n 100meter sprinter tot ‘n multiple maraton atleet.
Tagged in: emosies Gesonde Huwelik intimiteit Kommunikasie premature ejakulasie
Drie redes hoekom jou Nuwejaar resolusie nie gaan werk nie.
Wat ‘n depressiewe artikel om die jaar mee te begin. Praat van piepie op ‘n man se vuur. As jy nou al ‘n rukkie my volg en van my boeke en show gelees en gekyk het sal jy agterkom dat my styl is nie die verdere opbou van korttermyn fantasieë en Cinderella stories nie, maar om oop oë deur die lewe te gaan, met volhoubare veranderinge.
Kom ons begin met daai woord: veranderinge. Ons almal sal wil hê ons huweliksmaat moet verander op een of ander vlak. Sommige van ons wil aan onsself ook verander. Maar verandering is moeilik, self onmoontlik.
Die rede hoekom ons nie kan verander nie, is want die huis word gebou op die fondasie. Jy kan nie aan die huis werklik verander as jy nie aandag aan die fondasie gee nie.
Daarom hou maar op om te probeer verander en fokus eerder om te GROEI.
Groei kan ons wel doen. Dit neem dalk langer, is meer emosioneel uitputtend, maar dit gee vir ons ‘n langer termyn nuwe mens.
Die grootste verskil tussen verander en groei is dat mense wat wil verander, stel net belang om hulle gedrag te verander en niks anderste nie. Die manier van dink, emosionele erkenning en kinderjare se onderdrukte trauma word nie aangeraak nie.
Om werklik te verander, met ander woorde om te groei, moet jy jou denke vernuwe, jou emosies erken en absoluut jou kinderjare se trauma verwerk.
Met dit ingedagte hier is die 3 algemene foute wat ons maak wanneer ons Nuwejaarsvoornemens maak.
1) Ons maak te veel.
Om lysies op te trek is baie goed vir as jy nie iets wil vergeet tydens jou weeklikse kruideniersware inkopies nie, maar nie wanneer dit kom by self-verbetering nie. Wanneer ons aan onsself wil verander, kyk ons krities na onsself. Hierdie is baie moeilik vir die ego om te hanteer, want dit voel asof ons, onsself aanval.
En wanneer ons met ‘n hele lysie van dinge vorendag kom met kritiese veranderinge, gaan die ego in ‘n shut-down mode waar hy homself net wil beskerm, wat ons los met gevoelens van minderwaardigheid en selfbejammering. Wat mens nou sou laat dink dit is al hoe meer rede en motivering om dat te verander, maar dit werk teen ons, en ons sement net verder ons ongewenste gedrag verder in.
Maak dit maklik op jouself. Maak ‘n lysie van net EEN ding wat jy graag in wil groei en fokus net op dit. Aanvaar die res van jou ego nes hy is, die goeie, slegte en lelike van hom. (vir nou!)
2) Ons doen dit vir verkeerde redes.
Wanneer ons aan onsself wil verander om iemand anderste gelukkig te maak, gaan dit nooit volhoubaar kan bly nie. Ons moet groei in ons menswees en in die areas wat ons ongewenste gedragspatrone toon, vir onsself.
Sodra ons verandering gekoppel is om iemand anderste se aandag, aanvaarding en liefde te ontvang, kommunikeer ons weer net een ding aan onsself: “Ek is nie goed genoeg nie.”
En met hierdie boodskap gerig na ons siel toe, gaan ons sukkel om die energie te kry om ware groei te toon.
Maak ‘n besluit om op hierdie een ding op jou lysie te fokus, omdat JY daarin groei wil sien. Praat dit deur vir jouself.
Hoekom wil ek hierin verander?
Hoe gaan my lewe verbeter as ek in hierdie area groei kan toon?
3) Die Wil is soos ‘n spier
Die Wil van die mens kan ons beter verstaan deur om terug te kom tot die voorbeeld van die fondasie van ‘n huis en die verskil tussen verander en groei.
As ek nooit aan my siel se pyn aandag gee nie, gaan ek altyd met my Wil ‘n override knoppie moet druk om my gedragspatrone in ‘n seker begeerbare rigting in te stuur. Die probleem egter is dat ons Wil, is soos ‘n spier, in die feit dat dit moeg word.
Enige persoon wat gym toe gaan kan net vir ‘n seker tyd oefen voordat sy spiere nie meer kan nie. So is dit ook so met ons gedragspatrone. As ons nooit ons kinderjare trauma verwerk nie en net fokus om te doen wat ons WIL doen om die verandering in ons met pure wilskrag te WIL, gaan dit net ‘n kwessie van tyd wees voordat ons wilskrag-spier moeg is en net nie meer kan nie.
Dit gaan veroorsaak dat ons terugkeer tot ons ongewenste gedragspatrone, ten spyte van ons sterk WIL om te verander.
En al wat dit weer aan ons siel kommunikeer, is weereens dat jy nie goed genoeg is nie.
So hê ‘n bietjie meer genade vir jouself in 2018 en gee tyd om ware groei in jouself raak te sien soos wat jy fokus net op een nuwejaarsvoornemens.
Tagged in: egskeiding emosies Gesonde Huwelik intimiteit Kommunikasie
stilstuipe seks verkrag selfbeeld kieswetter Kommunikasie intimiteit religion premature ejakulasie jaloesie Thank You Congratulations Die Stripshow produksie vrese lae libido paklase vergifnis seksuele misdaad Wat Adam my van Seks geleer het pornografie emosies egskeiding orale seks puberteit social media skei Vadersdag CUM boekwinkels verkragting rape Mentorskap e-Kursus Die Naakte Feite ouerskap Boeke seksvoorligting blow job libido Masturbasie molestering selfbewus affair verslawing bly kalm seks lus kinders Ontbyt in die bed en Seks in die kombuis Porn cheating skreeu scripture verse Tieners theology Gesonde Huwelik